คนเก่งทะลุโลก - วิกิพีเดีย

# คนเก่งทะลุโลก

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...

คนเก่งทะลุโลก

ชื่อไทย | คนเก่งทะลุโลก
ชื่อญี่ปุ่น | 幽☆遊☆白書
ชื่ออังกฤษ | YuYu Hakusho
ผู้แต่ง | โยชิฮิโร โทงาชิ
แนวการ์ตูน | ต่อสู้
เว็บไซต์ |

ลิขสิทธิ์
ลิขสิทธิ์ในญี่ปุ่น | ชูเอฉะ
ลิขสิทธิ์ในไทย | สยามอินเตอร์คอมิกส์
จำนวนเล่ม | 19

ส่วนหนึ่งของ สารานุกรมการ์ตูน

คนเก่งทะลุโลก หรือ คนเก่งฟ้าประทาน หรือในชื่อภาษาญี่ปุ่นว่า 幽☆遊☆白書 (YūYū Hakusho ยูยูฮะกุโชะ) แปลตรงตัวว่า สมุดปกขาวเรื่องผี จัดพิมพ์โดย สำนักพิมพ์สยามอินเตอร์คอมิกส์ ได้รับการทำเป็นอะนิเมะ และวิดีโอเกม

## [แก้] เนื้อเรื่องย่อ

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

- ภาคนักสืบโลกวิญญาณ

เป็นเรื่องราวเกี่ยวกับเด็กหนุ่มจอมเกเร อุราเมชิ ยูสึเกะ จากการเข้าไปช่วยเด็กน้อยให้พ้นจากอุบัติเหตุกลับทำให้เขาต้องเสียชีวิตแทน ด้วยความดีนี้ทำให้โลกวิญญาณให้โอกาสเขาฟื้นคืนชีพได้และมีชีวิตอยู่ในฐานะของ "นักสืบโลกวิญญาณ" คอยจัดการกับเรื่องราวที่เกี่ยวกับวิญญาณและปิศาจต่างๆที่เกิดขึ้นในโลกมนุษย์

- ภาคงานประลองแห่งความมืด

ยูสึเกะและพรรคพวกได้รับเชิญให้เข้าร่วมงานประลองที่จัดขึ้นบนเกาะห่างไกล เป็นเวทีต่อสู้อันโหดเหี้ยมของปิศาจที่มีเบื้องหลังคือมนุษย์ผู้ละโมบ โดยจุดหมายสูงสุดก็คือการเอาชนะ "โทงุโร่" ศัตรูเก่าที่เคยประมือกันมาแล้ว หากไม่สามารถชนะได้ก็ตายสถานเดียว

- ภาคโลกสีดำ

มีรายงานจากโลกวิญญาณถึงช่องว่างระหว่างมิติที่บิดเบี้ยว อันจะส่งผลให้ปิศาจระดับสูงสามารถเล็ดลอดผ่านเข้ามาในโลกมนุษย์ได้ พวกยูสึเกะจึงต้องสืบถึงต้นตอของเรื่องนี้ และจากช่องว่างที่บิดเบี้ยวนี้เองทำให้เกิดมนุษย์ผู้มีพลังพิเศษขึ้น พวกยูสึเกะต้องเอาชนะเหล่าผู้มีพลังพิเศษให้ได้เพื่อหยุดยั้งจุดมุ่งหมายร้ายกาจที่จะเปลี่ยนโลกเป็นดินแดนแห่งปิศาจของพวกเขา

- ภาคสามราชาโลกปิศาจ

หลายร้อยปีมาแล้วที่สามปิศาจที่ยิ่งใหญ่ที่สุดต่างก็รวบรวมพรรคพวกจนตั้งเป็นกองกำลังของตนขึ้นมา และคานอำนาจกันมาตลอด บัดนี้ราชาปิศาจตนหนึ่งกำลังจะเสียชีวิต สมดุลย์ของโลกปิศาจกำลังจะสูญเสียไป ยูสึเกะและพรรคพวกจึงถูกดึงตัวมาเกี่ยวข้องกับงานนี้

## [แก้] ตัวละคร

### [แก้] ตัวละครหลัก

- อุราเมชิ ยูสึเกะ （「浦飯幽助」, Urameshi Yūsuke, 浦飯幽助?） - เด็กหนุ่มจอมเกเร ชอบโดดเรียน สำมะเลเทเมาตั้งแต่อายุ 15 แต่ลึกๆแล้วก็เป็นคนดี ซึ่งมาปรากฏชัดในตอนที่เขายอมสละชีวิตตนเองเพื่อช่วยเด็กให้รอดพ้นจากอุบัติเหตุ จึงได้รับการทดสอบเป็นนักสืบโลกวิญญาณ พลังของยูสึเกะคือการยิงกระสุนพลังวิญญาณออกจากนิ้วมือ
- คุวาบาระ คาซึมะ (桑原和真) - เป็นหนึ่งในหัวโจกของโรงเรียนมัธยมคารายะซึกิ เป็นรองแค่อุราเมชิ ยูสึเกะเท่านั้น ภายนอกดูเป็นคนเถื่อน หยาบคาย แต่ใจจริงเป็นคนดี รักเพื่อนพ้อง และชอบเลี้ยงแมวมาก คุวาบาระยังเป็นผู้ที่มีสัมผัสทางด้านวิญญาณในขั้นยอดเยี่ยมอีกด้วย พลังของคุวาบาระคือการเปลี่ยนพลังวิญญาณให้อยู่ในรูปของดาบ
- คุรามะ (蔵馬) หรือ ปีศาจจิ้งจอกโยโคคุร่ามะ - ปีศาจมีพลังวิเศษในการใช้พืชเป็นอาวุธอยู่ในโลก ภายใต้ร่างเด็กม.ปลายชื่อว่า มินามิโนะ ชูอิจิ ในอดีตคือปิศาจจิ้งจอกสีเงินโยโค คุรามะปีศาจผู้ไร้ความปราณีและขึ้นชื่อเรื่องความโหดเหี้ยมจากโลกปิศาจ แต่ถูกตามล่าในเวลาต่อมาจนต้องหนีมารวมกับวิญญาณเด็กในท้องของหญิงสาวคนหนึ่งบนโลกมนุษย์ พลังของคุรามะคือการใส่ไอวิญญาณลงในพืช ทำให้เขาควบคุมพืชได้ดั่งใจ และเปลี่ยนมันเป็นอาวุธที่ร้ายกาจได้ด้วย
- ฮิเอะ (飛影)- เด็กปีศาจจากโลกปิศาจผู้ถือกำเนิดขึ้นจากดินแดนน้ำแข็ง ในฐานะตัวกาลกิณี จึงต้องถูกขับไล่ออกไป จากนั้นก็ใช้ชีวิตอย่างโจรมาตลอด แต่ก็เป็นที่กล่าวขานเนื่องจากเป็นอัจฉริยะด้านการฆ่าฟัน กระทั่งได้พบกับยูสึเกะในโลกมนุษย์ ฮิเอะไม่ได้เต็มใจมาเข้าพวกสักเท่าไหร่ แต่ก็ฝีมือการต่อสู้ก็พึ่งพาได้เสมอ พลังของฮิเอะคือการควบคุมเพลิงของโลกปิศาจในรูปของมังกรดำ

### [แก้] ตัวละครรอง

- ยูกิมุระ เคโกะ (雪村螢子) - เพื่อนของยูสึเกะตั้งแต่สมัยเด็กๆ ชอบทะเลาะกับยูสึเกะเป็นประจำ (เพราะความเซ่อซ่าของยูสึเกะ) นับว่าเธอเป็นคนสวยเลยทีเดียว บ้านของเคโกะเปิดร้านขายอาหาร เธอช่วยพ่อแม่ทำอาหารเป็นประจำจึงมีฝีมือด้านการทำอาหารอยู่พอตัว ตอนที่ยูสึเกะได้รับการคืนชีพเคโกะก็ช่วยมอบพลังชีวิตทำให้ยูสึเกะฟื้นขึ้นมาอีกครั้ง ในการประลองยุทธในโลกมืด เธอมาเชียร์ยูสึเกะด้วย
- โบตั๋น (ボタン) - วิญญาณที่คอยนำทางยูสึเกะในช่วงที่ยูซึเกะเข้าสู่นรกครั้งแรก และหลังจากนั้นเป็นผู้ที่นำคำสั่งจากโคเอนม่ามาให้ยูสึเกะตลอด
- ปรมาจารย์เก็นไค (幻海) - อาจารย์ของยูซึเกะ มีพลังวิญญาณสูงมาก ปรากฏตัวในช่วงที่ยูซึเกะได้รับคำัสั่งจากโบตั๋นให้ไปตามหาปีศาจที่ปลอมตัว ในสำนักฝึกวิชาของเก็นไค และปรากฏตัวอีกครั้ง ในฐานะนักสู้ผ้าคลุมหน้า ในช่วงการประลอง
- คุวาบาระ ชิซึรุ - พี่สาวคนสวยของ คุวาบาร่า คาซึมะ อายุประมาณ 18 ปี มีพลังวิญญาณแรงกล้าเหมือนน้องชาย ปากร้ายเป็นบางครั้ง เป็นที่พึ่งของน้องๆได้ดี ตอนประลองยุทธในโลกมืดก็มาช่วยเชียร์กะเค้าเหมือนกัน
- โคเอ็นม่า - บุตรชายของจ้าวยมบาลแห่งโลกวิญญาณ เป็นผู้ที่เฝ้าดูการเดินทางของยูสึเกะมาตั้งแต่แรก และคอยดูแลมอบหมายภารกิจต่างๆให้

- เซ็นซุย ชิโนบุ-อดีตสายลับโลกวิญญาณ ถ้าจะนับก็คือรุ่นพี่ยูสึเกะ มีพลังวิญญาณแรงกล้ามาตั้งแต่เป็นเด็ก ในอดีตครั้งเป็นนักสืบของยมโลกนั้นเป็นผู้รักความยุติธรรมต่อสู้กับปิศาจแต่ด้วยภาระกิจสุดท้าย ทำให้เขาต้องพบกับความโสมมของมนุษย์ สิ่งที่เซ็นซุยเห็นนั้นคือภาพงานเลี้ยงที่มนุษย์นำปิศาจมาเป็นของเล่น แทงฟัน และกิน เป็นภาพที่ตรงข้ามกับความคิดที่เขายึดถือมาตลอดว่ามนุษย์เป็นสิ่งที่ควรปกป้อง หลังจากนั้นเขาก็เปลี่ยนไป ในการต่อสู้ครั้งสุดท้ายกับยูสึเกะเซ็นซุยได้ใช้วิชาเกราะไอทิพย์ซึ่งมีพลังเทียบเท่าปิศาจระดับsอีกด้วย
- ไรเซ็น -1ใน3ปิศาจผู้ยิ่งใหญ่ของโลกปิศาจ(ไรเซ็น มุคุโระ โยมิ)และเป็นพ่อแท้ๆในชาติก่อนของยูสึเกะ แต่ในบั้นปลายของชีวิตกลับเลิกกินเนื้อมนุษย์ จนร่างกายอ่อนแอ เพราะความรักที่มีต่อแม่ของยูสึเกะในชาติก่อนซึ่งเป็นหมอลองยา จนยูสึเกะมาโลกปิศาจเพื่อไขข้อข้องใจถึงพลังที่ไรเซ็นส่งมาเข้าสู่ร่างกายระหว่างสู้กับเซ็นซุย แรกพบกันแม้ไรเซ็นจะอยู่ในสภาพที่ร่างกายขาดอาหารมานานและใกล้สิ้นอายุ แต่ยูสึเกะก็ยังไม่สามารถทำอะไรไรเซ็นได้เเม้แต่น้อย ในวาระสุดท้ายก่อนสิ้นใจ ได้เล่าถึงตอนที่ได้พบกับแม่ของยูสึเกะในชาติที่เเล้วให้ยูสึเกะฟังและนั่งสิ้นลมอย่างสงบ
- มุคุโระ1ใน3ปีศาจผู้ยิ่งใหญ่แห่งโลกปีศาจ ซึ่งมีพลังปีศาจมหาศาล ครึ่งร่างเป็นมนุษย์แต่อีกครึ่งร่างเป็นไซร์บอก
- โยมิ-1ใน3ปิศาจผู้ยิ่งใหญ่แห่งโลกปิศาจ ผู้มีพลังปิศาจมหาศาลและสมองอันปราดเปรื่อง แม้ว่าจะตาบอดทั้ง2ข้างแต่ประสาทสัมผัสยอดเยี่ยมถึงขนาดได้ยินเสียงได้ในระยะรัศมีรอบแคว้นเลยทีเดียว หลังไรเซ็นตายไปหวังยึดครองโลกปิศาจ และเตรียมทำศึกกับมุคุโระแต่จำต้องยอมเข้าร่วมศึกประลองครั้งสุดท้ายที่เป็นแผนการของยูสึเกะที่หวังให้โลกปิศาจโลกวิญญาณและโลกมนุษย์อยู่อย่างสงบสุข ในอดีตเขาเป็นคู่หูของคุรามา
- ชูรา
- คิโดะ อาซาโตะ ชาโดว์ - อายุ 15 ปี ชั้นมัธยมต้นปี3 มีพลังพิเศษคือ "เงา" สามารถหยุดการเคลื่อนไหวของวัตถุใดๆด้วยการเหยียบเงาของวัตถุนั้น เป็นชาวเมืองมุชิโยริ เป็นหนึ่งในผู้ที่ถูกปลุกพลังพิเศษขึ้นมาจากการขยายตัวของรูมิติโลกปิศาจ ได้ลักพาตัวยูสึเกะไปด้วยจุดประสงค์บางอย่าง
- ไคโต ยู ฟอร์บิดเดนเวิร์ด - อายุ 17 ปี มัธยมปลายปี2 มีพลังพิเศษคือ "คำต้องห้าม" เมื่อกำหนดคำใดขึ้นมาแล้ว ผู้ที่พูดคำๆนั้นในอาณาเขตของตนเองจะถูกดึงวิญญาณไป กฎนี้รวมถึงตัวของไคโตเองด้วย - เชี่ยวชาญด้านภาษาศาสตร์ เรียนอยู่โรงเรียนเดียวกับมินามิโนะ ชูอิจิ(คุรามะ) เรียนเก่งมากแต่ก็ยังเป็นรองคุรามะอยู่ ไม่มีความสามารถด้านการชกต่อย แต่เชี่ยวชาญด้านภาษามาก ถึงขนาดออกหนังสือเกี่ยวกับภาษา ศิลปะ และวรรณคดีต่างๆมาแล้วหลายเล่มแม้จะเพิ่งอายุ 17 ก็ตาม เป็นหนึ่งในพวกของคิโดะที่ลักพาตัวยูสึเกะไปด้วยจุดประสงค์บางอย่าง
- ยานางิซาวะ มิสึนาริ ก็อปปี้ - อายุ 16 มัธยมปลายปี2 มีพลังพิเศษ "ก็อปปี้" เพียงแค่แตะตัวเป้าหมาย ก็สามารถเปลี่ยนตัวเองให้กลายเป็นเป้าหมายได้ทั้งหน้าตา รูปร่าง น้ำเสียง และทุกๆอย่างกระทั่งความทรงจำ เป็นเพื่อนของคิโดะ และเป็นชาวเมืองมุชิโยริเหมือนกัน เมื่อพลังพิเศษของตัวเองตื่นขึ้นมาก็ได้ร่วมลักพาตัวยูสึเกะมาด้วยจุดประสงค์บางอย่าง
- รินคุ
- โชหริน
- นักสู้ซึซึกิ
- โคโต พิธีกรผู้พากการต่อสู้
- กูจัง สัตว์โลกวิญญาณ
- ท่านพยายม พ่อ ของ โคเอ็นม่า
- ดอกเตอร์ อิจิงากิ

| คนเก่งทะลุโลก เป็นบทความเกี่ยวกับ การ์ตูน ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ คนเก่งทะลุโลก ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%84/%E0%B8%99/%E0%B9%80/%E0%B8%84%E0%B8%99%E0%B9%80%E0%B8%81%E0%B9%88%E0%B8%87%E0%B8%97%E0%B8%B0%E0%B8%A5%E0%B8%B8%E0%B9%82%E0%B8%A5%E0%B8%81.html".

หมวดหมู่: การ์ตูนญี่ปุ่น | การ์ตูนญี่ปุ่นแนวโชเน็น | คนเก่งทะลุโลก | บทความเกี่ยวกับ การ์ตูน ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Español
- Français
- עברית
- Italiano
- 日本語
- Nederlands
- Português
- 中文